SL Uradni list Evropske unije C 432/16

Objava zahtevka v skladu s členom 50(2)(a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2014/C 432/09)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ZAHTEVEK ZA SPREMEMBO

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (2)

ZAHTEVEK ZA SPREMEMBO V SKLADU S ČLENOM 9

„PRESUNTO DE BARRANCOS“/„PALETA DE BARRANCOS“

Št. ES: PT-PDO-0105-0010-7.7.2010

ZGO ( ) ZOP ( X )

1. Postavka v specifikaciji proizvoda, na katero se sprememba nanaša

—

☒

—

☒

—

☐

—

☐

—

☒

—

☐

—

☒

—

☐

—

☒

2. Vrsta spremembe

—

☒

—

☐

—

☐

—

☐

3. Spremembe

3.1 Ime proizvoda

Poimenovanje „Paleta de Barrancos“ je vneseno v specifikacijo proizvoda, saj se paletas – sprednje okončine po zorenju in sušenju na zraku – tradicionalno imenujejo „Paleta de Barrancos“.

3.2 Opis proizvoda

Opis proizvoda „Paleta de Barrancos“ je zapisan v specifikacijo proizvoda in v enotni dokument. Značilnosti „Paleta de Barrancos“ kot značilnosti surovin so podrobno navedene, saj gre za sprednjo okončino prašiča, medtem ko se „Presunto de Barrancos“ pridobiva iz zadnje okončine.

„Paleta de Barrancos“ je kos mesa, ki je popolnoma enak „Presunto de Barrancos“, razen po teži, saj se pridobiva iz sprednjih okončin istih živali, iz katerih se pridobivajo mesni proizvodi presuntos.

Mesni proizvodi „Paletas de Barranco“ na začetku niso bili vključeni v zaščito označbe porekla, ker so se v preteklosti proizvajali le za domačo potrošnjo ali priložnostno prodajali na lokalni ravni. Zaradi sprememb v navadah potrošnikov in ker gre za iste, le nekoliko manjše kose mesa, ki so rezultat istega načina proizvodnje in imajo zato iste značilnosti kot „Presunto de Barrancos“, so ti mesni proizvodi danes ekonomsko upravičeni in cenjeni ter jih je treba zaščititi na predlagan način.

Ta zahtevek daje proizvajalcem ustrezna orodja za lažjo prepoznavnost in promocijo teh specifičnih proizvodov ter jih hkrati ščiti pred nepoštenimi praksami.

Vpis „Paleta de Barrancos“ v specifikacijo proizvodov hkrati daje zagotovilo za pravični zaslužek proizvajalcem tega mesnega proizvoda ter jasne informacije o njegovih specifičnih značilnostih in njegovi povezanosti z geografskim območjem, kar omogoča potrošnikom varen in zanesljiv nakup teh proizvodov.

3.3 Metoda pridobivanja

Kot prikazuje spodnja tabela, so navedene ustrezne informacije o trajanju različnih faz reje, izvoru in kakovosti živalske krme, pri čemer se navajajo najkrajše možno obdobje zamaščevanja in zaključne etape reje vrste montanheira v trajanju vsaj 60 dni, ko se živali pasejo na prostem na območjih montado (pašniki s hrastovimi gozdiči), kjer se hranijo izključno s tamkajšnjimi naravnimi viri, tj. travo in želodom, dokler so v tem sistemu reje, kar jim omogoča, da pridobijo želene značilnosti za proizvodnjo presuntos in paletas.

Faze Trajanje Krma z geografskega območja surovin sesni pujsek 45 do 60 dni materino mleko, ki se lahko dopolnjuje s sestavljenimi živili rast > 8,5 meseca žita, odpadno žito s strnišč, naravna in gojena krma, živila zamaščevanje in zaključna faza (reja vrste montanheira) > 60 dni izključno proizvodi s pašnikov montado

Ob vpisu mesnih proizvodov „Paleta de Barrancos“ se navede tudi trajanje različnih etap predelave tega proizvoda. Spodnja preglednica opisuje trajanje postopkov predelave za oba proizvoda.

Postopki Trajanje Presunto Paleta soljenje 1 do 1,5 dneva/kg 1 do 1,5 dneva/kg zorenje in sušenje na zraku 25 do 45 dni 25 do 45 dni sušenje > 6 mesecev > 4 mesece staranje > 6 mesecev > 4 mesece

3.4 Označevanje

Glede na proizvod, paleta ali presunto, morajo biti na označbah naslednje navedbe: „Presunto de Barrancos – zaščitena označba porekla“ ali „Paleta de Barrancos – zaščitena označba porekla“.

Iz navedb so bile odstranjene oznake, kot je podatek o minimalni trajnosti, navedba lota, imena, poslovnega imena ali naziva podjetja proizvajalca in sedeža proizvajalca, ker so ti podatki navedeni v splošni zakonodaji, ki se uporablja za označevanje proizvodov. Seznam sestavin je obvezen le, kadar je presunto obdelan z oljem ali mleto papriko.

Kot obvezen dodatek morajo biti med oznakami proizvoda, da bo ta ustrezal nacionalnim zahtevam, še certifikacijski znak, ki vsebuje ime proizvoda z ustrezno navedbo, nadzorni organ in serijska številka.

3.5 Posebna pravila za razkosavanje, označevanje, pakiranje

Ker je pri postopkih rezanja in razkosavanja kosov obvezen nadzor, je bila črtana omejitev, ki se nanaša na izvedbeni prostor, ker ta nikakor ne vpliva na značilnosti proizvoda in pomeni omejitev za njegovo trženje v različnih predstavitvenih oblikah.

3.6 Nadzorni organ in skupine proizvajalcev

Nadzorni organ, pristojen za preverjanje skladnosti proizvoda, je AGRICERT – Certificação de Produtos Alimentares Lda. (Podjetje za certificiranje prehranskih proizvodov), nova skupina proizvajalcev je ACPA – Associação de Criadores de Porco Alentejano (Združenje rejcev alentejanskih prašičev).

ENOTNI DOKUMENT

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (3)

„PRESUNTO DE BARRANCOS“/„PALETA DE BARRANCOS“

Št. ES: PT-PDO-0105-0010-7.7.2010

ZGO ( ) ZOP ( X )

1. Ime

„Presunto de Barrancos“/„Paleta de Barrancos“

2. Država članica ali tretja država

Portugalska

3. Opis kmetijskega proizvoda ali živila

3.1 Vrsta proizvoda

Skupina 1.2 Mesni proizvodi (kuhani, soljeni, dimljeni itd.)

3.2 Opis proizvoda, za katerega se uporablja ime iz točke 1

Z imenom „Presunto de Barrancos“ se poimenujejo soljena, na zraku sušena, zorjena in nedimljena stegna odraslih prašičev pasme „alentejana“ (Sus ibericus), zaklanih v starosti med 12 in 20 meseci.

Oblika in zunanji videz: v prerezu podolgovat, stiliziran, poravnan, z zašiljenim ozkim vrhom ali konico, kot je določeno pri tradicionalnem rezanju, z zunanjim slojem kože, na katerem je lahko odstranjena prekomerna maščoba in ohranjen parkelj, kar olajša prepoznavnost.

Minimalna teža je 5 kg, barva se spreminja med značilno rožnato in škrlatno rdečo, videz v prerezu kaže proge intermuskularne maščobe, po vsaj 6-mesečnem obdobju sušenja in zorenja ter vsaj 6-mesečnem staranju v kleteh.

„Presunto de Barrancos“ se lahko trži kot celota ali v kosih, s kostjo ali narezan.

Z imenom „Paleta de Barrancos“ se poimenujejo soljene, na zraku sušene, zorjene in nedimljene sprednje okončine odraslih prašičev pasme „alentejana“ (Sus ibericus), ki so bili zaklani v starosti med 12 in 20 meseci.

Oblika in zunanji videz: v prerezu podolgovat, stiliziran, poravnan, z zaobljenim ozkim vrhom, kot je določeno pri tradicionalnem rezanju, z zunanjim slojem kože, na katerem je lahko odstranjena prekomerna maščoba in vedno ohranjen parkelj, kar olajša prepoznavnost.

Minimalna teža je 3 kg, barva se spreminja med značilno rožnato in škrlatno rdečo, videz v prerezu kaže proge intermuskularne maščobe, po vsaj 4-mesečnem obdobju sušenja in zorenja ter vsaj 4-mesečnem staranju v kleteh.

Mesni proizvod „Paleta de Barrancos“ se lahko trži kot celota ali v kosih, s kostjo ali brez nje ali narezan.

3.3 Surovine (le za predelane proizvode)

Za izdelavo mesnih proizvodov „Presunto de Barrancos“/„Paleta de Barrancos“ se lahko uporabljajo le trupi prašičev pasme „alentejana“, ki so skoteni, vzrejeni, rejeni in zaklani na geografskem območju pridelave surovin.

Presuntos: so iz svežih stegen, težkih več kot 6 kg.

Paletas: se iz svežih sprednjih okončin, težkih več kot 4 kg.

3.4 Krma (samo za proizvode živalskega izvora)

Sesni pujski se z materinim mlekom hranijo vsaj 45 dni, dovoljeno je dopolnjevanje s sestavljenimi živili. Po odstavitvi so pujski v fazi rasti, ki se razširi do začetka t. i. sistema reje montanheira. Faza rasti se konča v obdobju september/oktober, ko se živali hranijo na osnovi žit, koncentrirane krme in odpadnih žit, ki izvirajo z geografskega območja pridelave surovin.

Za fazo zamaščevanja in zaključno fazo reje vrste montanheira je bistveno dejstvo, da se živali pasejo na prostem na območjih montado ter se zato hranijo izključno z naravnimi viri, tj. travo in želodom. Trajanje tega obdobja sovpada s tvorbo hrastovega ali plutovčevega želoda na območju montado, ki se po navadi razteza med oktobrom/novembrom in januarjem/februarjem. Živali so v sistemu te reje vsaj 60 dni ter si pridobivajo želene značilnosti za proizvodnjo presuntos in paletas.

Postopki Trajanje Krma z geografskega območja surovin sesni pujsek 45 do 60 dni materino mleko, ki se lahko dopolnjuje s sestavljenimi živili rast > 8,5 meseca žita, odpadno žito s strnišč, naravna in gojena krma, živila zamaščevanje in zaključna faza (reja vrste montanheira) > 60 dni izključno proizvodi s pašnikov montado

3.5 Posebni proizvodni postopki, ki jih je treba izvajati na opredeljenem geografskem območju

Skotitev, rast, zamaščevanje in zaključna faza živali v reji vrste montanheira ter zakol potekajo znotraj opredeljenega geografskega območja pridelave surovin. Pridelava ali priprava, zorenje in sušenje na zraku se dogajajo znotraj opredeljenega geografskega območja za predelavo.

3.6 Posebna pravila za razkosavanje, označevanje, pakiranje itd.

Ni pomembno.

3.7 Posebna pravila za označevanje

Glede na proizvod, paleta ali presunto, morajo biti na označbah naslednje navedbe: „Presunto de Barrancos – zaščitena označba porekla“ ali „Paleta de Barrancos – zaščitena označba porekla“.

4. Kratka opredelitev geografskega območja

Geografsko območje pridelave surovin (Concelhos):

Alter do Chão, Castelo de Vide, Crato, Marvão, Nisa, Portalegre, Avis, Mora, Ponte de Sôr, Arronches, Campo Maior (razen župnije S. João Baptista), Elvas (razen župnije S. Pedro), Fronteira, Monforte, Borba, Estremoz, Sousel, Vila Viçosa, Arraiolos, Évora, Montemor-o-Novo, Portel, Vendas Novas, Viana do Alentejo, Alandroal, Mourão, Redondo, Reguengos de Monsaraz, Alcácer do Sal (razen župnije S. Matias do Castelo), Grândola (razen župnije Melides), Alvito, Beja, Cuba, Mértola, Vidigueira, Barrancos, Moura, Serpa, Aljustrel, Almodôvar, CastroVerde, Ferreira do Alentejo, Ourique, Odemira (razen župnij Vila Nova de Mil Fontes in S. Teotónio), Santiago de Cacém (razen župnije Santo André) in Sines.

Geografsko območje predelave (občina): Barrancos.

5. Povezanost z geografskim območjem

5.1 Posebnosti geografskega območja

Zaradi svojih pedoloških in klimatskih značilnosti ter nadmorske višine se je na jugozahodnem delu Iberskega polotoka razvil poseben kmetijsko-gozdno-pašniški sistem montado.

Za ta ekološki sistem, ki je edinstven na svetu, so značilne širjave hrastu podobnih dreves, rastlinskih vrst kserofitov in kanček trav, ki jih pogojujejo redke padavine.

Glede na prevladujočo vrsto so območja montados lahko plutasta (Quercus suber) ali hrastova (Quercus rotundifolia) ali mešana, če vključujejo obe vrsti. Njegova geografska porazdelitev se spreminja od obale do notranjosti, glede na to, kako Atlantski ocean vpliva na podnebne razmere in ima tako vlogo pogojevalca pojavnih vrst, pri katerih je prevladujoč plutast gozd (Quercus suber, hrast plutec) na zahodu in hrastov (Quercus rotundifolia, hrast graden) bolj na vzhodu.

Znana pokrajina z drevesi plutovcev in hrastov, značilna za jug dežele, z rahlo valujočo topografijo, peščeno spodnjo plastjo zemlje in prstjo zmanjšane rodovitnosti, katere bistven namen je gozdno-pašna korist. V nižjih plasteh se je razvila redka in samonikla vegetacija, ki jo prašiči vključujejo v svojo prehrano. Ta ekološki sistem prispeva k ohranjanju zemlje, tako da preprečuje njeno erozijo in hkrati zagotavlja pomemben vir prehranjevanja: želod.

Občina Barrancos ima posebne edafo-klimatske značilnosti, ki izvirajo iz bližine Sierre Morene, nadmorske višine, na kateri leži (350 metrov nad morsko gladino), ter bližino reke Ardila in obrežij reke Murtigão.

Ker leži na nekoliko višji nadmorski višini, je njena značilnost sredozemska mikroklima s prevladujočimi vetrovi iz severozahoda (SZ) in zahoda (Z), ki dosegajo najvišjo hitrost 60 km/h, s 70-odstotno letno relativno vlago, dosega najvišje temperature v juliju in avgustu med 38 in 40 °C ter najnižje registrirane v decembru in januarju med 3 in 5 °C.

Tamkajšnja mikroklima omogoča sušenje, zorenje in staranje mesnih proizvodov presuntos in paletas v naravnih pogojih, brez prekajevanja, ki je običajna praksa v drugih pokrajinah dežele, ki proizvajajo presuntos.

Ta posebna tehnika proizvodnje izvira iz lokalnih postopkov, ki so preprosti in stalni, saj so se ohranili skoraj nespremenjeni iz pradavnine.

5.2 Posebnosti proizvoda

„Presunto de Barrancos“/„Paleta de Barrancos“ se proizvajata z naravnim zorenjem in sušenjem pod vplivom mikroklime na območju Barrancos. Zaradi visokih temperatur, ki se preverjajo v pomladanskem času, se začnejo presuntos in paletas postopoma potiti, to je v času, ko oleinska kislina prepoji mišična vlakna in ohranja po celotni dolžini kosa posebno aromo, značilnosti in okuse, kakor tudi mazavost in teksturo maščobe, nežnost in poudarjene aromatične značilnosti.

Ti proizvodi se pridelujejo le iz prašičev pasme alentejana, ki imajo take genetične značilnosti, da omogočajo vpitje medmišične maščobe, kar da proizvodu poseben marmorni videz.

Okus je prijeten in nežen, rahlo slan in ponekod prehaja od trpkega rahlo pikantnega do zelo nežnega in sočnega. Je aromatičen, z rahlo vlaknasto teksturo in zato dovolj mehek. Maščoba je sijoča, belo biserne barve, aromatična in prijetnega okusa. Konsistenca je spremenljiva ter odvisna od prehrane in deleža prebavljenega želoda.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Prašič pasme alentejana je v najvišji meri najboljši porabnik sadežev na območju montado, še učinkoviteje pa jih spremeni v meso. Ta izjemni izkoristek naravnih virov je povezan z metaboličnimi zmožnostmi te pasme ter določa nastajanje surovine z edinstvenimi značilnostmi, ki so najtesneje povezane s posebnim geografskim okoljem in tvorijo temeljno podlago za proizvodnjo „Presunto de Barrancos“/„Paleta de Barrancos“.

Opredeljeno geografsko območje proizvodnje te surovine sovpada z občinami, na katerih prevladuje območje montado s hrastovimi gozdovi in nasadi plutovca, ki vplivajo na porazdelitev te učinkovite pasme alentejana.

Meso živali, vzrejenih po sistemu reje montanheira za proizvodnjo teh mesnih izdelkov presunto in paleta ter spremljanih od skotitve, ima posebne kakovostne značilnosti, pogojene z njihovo vzrejo in prehranjevanjem. Te živali so vzrejene po ekstenzivnem sistemu reje montanheira, pri katerem želod določa nastanek tovrstne maščobe, ki je mehka in bogata s polinasičenimi kislinami.

Mikroklima geografskega območja proizvodnje in opredeljene priprave prispevajo k temu, da lahko sušenje, zorenje in staranje presuntos in paletas potekajo na naraven način brez uporabe prekajevanja, kar ni mogoče v drugih pokrajinah dežele, ki so prav tako proizvajalke presuntos in paletas, kar pa daje proizvode z drugačnimi značilnostmi od sicer istovrstnih proizvodov.

Prav podnebne značilnosti geografskega območja proizvodnje so tiste, ki omogočajo, da se postopek predelave opravi v naravnih klimatskih pogojih, počasi in v daljšem časovnem obdobju pri temperaturah in vlagi, ki vplivajo na pridelavo proizvoda z zelo značilno teksturo, aromo in okusom ter splošno prepoznavnostjo in slovesom.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) UL L 343, 14.12.2012, str. 1.

(2) UL L 93, 31.3.2006, str. 12. Nadomeščena z Uredbo (EU) št. 1151/2012.

(3) Nadomeščena z Uredbo (EU) št. 1151/2012.